Balkan.Auction internet-auksionlari saytida 1992 yilgi o‘zbek so‘mlari sotuvga qo‘yildi. Masalan, tarmoq foydalanuvchisi 1992 yilgi 5 so‘m nominaldagi o‘zbek valyutasini 2 bolgar leviga (9200 so‘m atrofida) taklif qilmoqda. Shunisi qiziqki, kimoshdi savdosida ayni damda o‘zbekistonliklar tomonidan qo‘llanib kelinayotgan 500 so‘mlik kupyurani ham sotishga qaror qilishgan. 500 so‘mlik 3 levga (13 000 so‘mdan ortiq) sotuvga qo‘yilgan. 1 so‘mlik (1992 y.) 2, 80 levga (12 800 so‘mga) taklif qilinmoqda. Taklif 8 avgust kuni saytga joylangan. Kimoshdi savdosi 15 avgustgacha davom etadi.